ჰიოგოს პრეფექტურა
ჰიოგოს პრეფექტურა (იაპ. 兵庫県) — იაპონიის პრეფექტურა, რომელიც მდებარეობს კანსაის რეგიონში, კუნძულ ჰონსიუზე. ჰიოგოს პრეფექტურის მოსახლეობა 5 469 762 ადამიანს შეადგენს (2019 წლის 1 ივნისის მონაცემებით) და უჭირავს 8 400 კვადრატული კილომეტრის ფართობი. (ჰიოგოს პრეფექტურა ესაზღვრება: კიოტოს პრეფექტურა - აღმოსავლეთით, ოსაკას პრეფექტურა - სამხრეთ-აღმოსავლეთით და ოკაიამასა და ტოტორის პრეფექტურები - დასავლეთით. კობე არის ჰიოგოს პრეფექტურის დედაქალაქი და უდიდესი ქალაქი, ის ასევე სიდიდით მეექვსე ქალაქია იაპონიაში. სხვა დიდ ქალაქებს მოიცავს: ჰიმეჯი, ნიშინომია და ამაგასაკი . ჰიოგოს პრეფექტურის ტერიტორია გადაჭიმულია იაპონიის ზღვიდან სეთოს შიდა ზღვამდე, სადაც მდებარეობს ავაჯის კუნძული და პრეფექტურის კუთვნილი კუნძულების მცირე არქიპელაგი . ჰიოგოს პრეფექტურა არის მთავარი ეკონომიკური ცენტრი, სატრანსპორტო კვანძი და ტურისტული დანიშნულების ადგილი დასავლეთ იაპონიაში, სადაც პრეფექტურის მიწის ფართობის 20% ბუნებრივ პარკებს უჭირავს. ჰიოგოს პრეფექტურა წარმოადგენს კეიჰანშის მიტროპოლიტის ნაწილს, იაპონიის სიდიდით მეორე დასახლებულ ურბანულ რეგიონს დიდი ტოკიოს რაიონის შემდეგ და ერთ-ერთ ყველაზე პროდუქტიულ რეგიონს მშპ-ის მიხედვით მსოფლიოში.